โฆษก คมช. กล่าวว่า เมื่อวันที่ 30 พฤษภาคม ร.ท.หญิง สุณิสา ยังขออนุญาตลาพักผ่อน 3 วัน คือ วันที่ 30-31 พฤษภาคม และวันที่ 1 มิถุนายน แต่ปรากฏว่า ใบลาพักผ่อนเป็นการลาภายในประเทศ ไม่ได้ลาไปต่างประเทศ ซึ่งสิ่งที่เจ้าหน้าที่ ททบ.5 ทุกคนต้องยึดถือปฏิบัติก็คือ ในการลาไปต่างประเทศต้องปฏิบัติตามกฎระเบียบชัดเจน หรือต้องได้รับมอบหมายหรืออนุมัติจากผู้อำนวยการ ททบ.5 หรือแม้แต่ข้าราชการกองทัพบก หากจะลาไปต่างประเทศไม่ว่าด้วยธุระส่วนตัวหรือทำงาน ต้องแจ้งต้นสังกัดทราบและขออนุญาตลาเป็นทางการ หากเป็นระดับชั้นนายพล ผู้อนุมัติก็คือผู้บัญชาการทหารบก แต่หากระดับต่ำกว่านายพลก็เป็นผู้ช่วยผู้บัญชาการทหารบกที่ได้รับมอบหมายยันไม่สนใจเรื่องพ็อคเก็ตบุ๊คพ.อ.สรรเสริญ กล่าวด้วยว่า เมื่อ ร.ท.หญิง สุณิสา ขออนุญาตลา 3 วัน ได้โทรกลับมาแจ้งฝ่ายข่าวช่อง 5 ว่าหนังสือเดินทางหายและได้กลับมาปฏิบัติหน้าที่ที่ช่อง 5 ในวันที่ 25 มิถุนายน เท่ากับขาดราชการไป 21 วัน ผู้บังคับบัญชาช่อง 5 ได้ทำเอกสารแจ้งไปยังกองทัพบกว่าด้วยความผิดในเรื่องต่างๆ ดังกล่าว จึงส่ง ร.ท.หญิง สุณิสา กลับมาที่ต้นสังกัดโดยที่ไม่รู้ว่า ร.ท.หญิง สุณิสาไปทำหนังสืออะไรและไม่สนใจเรื่องตรงนั้น เพียงแต่เจ้าหน้าที่กองทัพคนหนึ่งที่ไปอยู่ช่อง 5 ประพฤติปฏิบัติที่ขาดความรับผิดชอบต่องานในหน้าที่ ก็ควรส่งตัวกลับต้นสังกัดและเปลี่ยนคนใหม่ไปทำงาน
ร.ท.หญิง สุณิสา ยังขออนุญาตลาพักผ่อนกี่วัน 
3 วัน